RODITELJI **NA UPISU POTPISUJU UGOVOR** O OSTVARIVANJU PROGRAMA PRODUŽENOG BORAVKA

NA **UPIS JE POTREBNO DONIJETI DOKUMENTE** KOJI DOKAZUJU ISPUNJAVANJE UVJETA ZA UPIS U PRODUŽENI BORAVAK (Potvrde o zaposlenju, dokazi o samohranosti roditelja, Rješenje o statusu invalida Domovinskog rata…)

UKOLIKO RODITELJI OSTVARUJU **OLAKŠICU U PLAĆANJU** PROGRAMA PRODUŽENOG BORAVKA **NA UPIS DONOSE DOKUMENTACIJU KOJA DOKAZUJE PRAVO NA OLAKŠICU**

|  |
| --- |
| **PRIORITET PRI UKLJUČIVANJU U PRODUŽENI BORAVAK IMA:** |
| - dijete čija su oba roditelja zaposlena ili dijete/djeca zaposlenoga samohranog roditelja, koji koriste pravo na novčanu pomoć u sustavu socijalne skrbi |
| - dijete invalida Domovinskog rata, ako je drugi roditelj zaposlen |
| - dijete s teškoćama u razvoju |
| - dijete bez roditelja ili zanemarenoga roditeljskog staranja |
| - dijete koje živi u teškim zdravstvenim i socijalnim uvjetima |
| - dijete koje prima dječji doplatak |

**Ako se za uključivanje u produženi boravak prijavi veći broj učenika, a škola zbog ograničenih prostornih, kadrovskih i drugih organizacijskih uvjeta ne može povećati broj odgojno-obrazovnih skupina, prioritet pri uključivanju u produženi boravak škola utvrđuje na osnovi navedenih kriterija.**

|  |
| --- |
| **OLAKŠICE U PLAĆANJU IMAJU RODITELJI UČENIKA S PREBIVALIŠTEM NA PODRUČJU GRADA ZAGREBA ZA:** |
| - dijete osobe s invaliditetom (100% i 90%) - oslobađa se obveze sudjelovanja u cijeni programa |
| - dijete osobe s invaliditetom (od 80% do 60%) - plaća 50% od iznosa sudjelovanja u cijeni programa |
| - dijete osobe s invaliditetom (50% i manje) - plaća 75% od iznosa sudjelovanja u cijeni programa |
| - treće i svako daljnje dijete iste obitelji u programu produženog boravka - oslobađa se obveze sudjelovanja u cijeni programa |
| - drugo dijete iste obitelji u programu produženog boravka - plaća 75% od iznosa sudjelovanja u cijeni programa |
| - dijete samohranog roditelja - plaća 75% od iznosa sudjelovanja u cijeni programa |
| - dijete ili njegova obitelj koja se koristi pravom na zajamčenu minimalnu naknadu u sustavu socijalne skrbi - oslobađa se obveze sudjelovanja u cijeni programa |
| Gradski ured za obrazovanje utvrđuje pravo na oslobađanje, odnosno smanjivanje obveze sudjelovanja roditelja u cijeni programa za posebne slučajeve izvan utvrđenog sustava olakšica, a na osnovi obrazloženog zahtjeva škole u suradnji s centrima za socijalnu skrb, zdravstvenim i drugim nadležnim ustanovama. |

**Osnovne škole će utvrditi pravo na olakšice u plaćanju na temelju sljedećih dokaza:**

|  |
| --- |
| 1. dokaz o prebivalištu djeteta: uvjerenje MUP-a o prebivalištu djeteta ili pisana privola roditelja da gradska školska ustanova može sama - preko nadležnog gradskog ureda provjeriti podatak o prebivalištu djeteta u evidenciji prebivališta i boravišta građana |
| 2. dokazi o samohranosti roditelja: rodni list djeteta, smrtni list za preminulog roditelja/staratelja ili potvrda o nestanku drugog roditelja/staratelja ili rješenje Centra za socijalnu skrb o privremenom uzdržavanju djeteta |
| 3. dokaz o statusu osobe s invaliditetom i postotku invalidnosti: rješenje o statusu invalida Domovinskog rata s podatkom o postotku invalidnosti, odnosno rješenje o statusu osobe s invaliditetom i postotku invalidnosti |
| 4. dokazi o pravu na zajamčenu minimalnu naknadu: rješenje Centra za socijalnu skrb o pravu na zajamčenu minimalnu naknadu + *isplatnica za 4 mj. 2019. godine.* |

Ako roditelj/staratelj učenika ostvaruje olakšicu po više osnova, primjenjuje se jedna olakšica koja je za roditelja najpovoljnija. **Iznos sudjelovanja roditelja/staratelja učenika u cijeni programa produženog boravka utvrđuju osnovne škole na temelju dostavljene dokumentacije, a prije potpisivanja ugovora što ga osnovna škola sklapa s roditeljem/starateljem učenika za svaku školsku godinu.**